BREAKING: เจ้าของ Shopee ระดมทุนเพิ่มแสนล้าน เสียหุ้นแค่ 2%
เมื่อไม่กี่ชั่วโมงที่ผ่านมา Sea Limited เจ้าของธุรกิจอีคอมเมิร์ซ Shopee และแพลตฟอร์มเกม Garena ได้ประกาศแผนระดมทุนเพิ่มเติม 6.3 พันล้านดอลลาร์สหรัฐ หรือราว 2 แสนล้านบาท
9 ก.ย. 2564

BREAKING: เจ้าของ Shopee ระดมทุนเพิ่มแสนล้าน เสียหุ้นแค่ 2%
เมื่อไม่กี่ชั่วโมงที่ผ่านมา Sea Limited เจ้าของธุรกิจอีคอมเมิร์ซ Shopee และแพลตฟอร์มเกม Garena ได้ประกาศแผนระดมทุนเพิ่มเติม 6.3 พันล้านดอลลาร์สหรัฐ หรือราว 2 แสนล้านบาท
ดีลดังกล่าวนับเป็นการเสนอขายหุ้นที่มีมูลค่ามากที่สุดในปีนี้
บริษัทจะนำทุนที่ได้ไปขยายอีคอมเมิร์ซไปยังภูมิภาคอเมริกาใต้ ซึ่งตอนนี้ Shopee กำลังรุกหนักในประเทศบราซิล รวมถึงการขยายธุรกิจส่งอาหารดิลิเวอรีในเอเชียตะวันออกเฉียงใต้ ซึ่งตลาดฟูดดิลิเวอรีไทยคงต้องคอยติดตามให้ดี..
สำหรับรายละเอียดการระดมทุนเพิ่มเติมของ Sea Limited 
คือการเสนอขาย 11 ล้านหุ้นของบริษัท คิดเป็นมูลค่าราว 1.2 แสนล้านบาท
ซึ่งเมื่อเทียบกับมูลค่าบริษัท ณ วันนี้ ของ Sea Limited ที่ 6.1 ล้านล้านบาท
เท่ากับว่าบริษัทจะเสียสัดส่วนหุ้นในบริษัทเพียง 2% เพื่อแลกกับเงินระดับแสนล้านบาท
นอกจากการเสนอขายหุ้นแล้ว เจ้าของ Shopee ยังได้ออกตราสารหนี้เพิ่มเติมอีก 8.2 หมื่นล้านบาท เมื่อรวมกันแล้วก็จะได้เงินระดมทุนในรอบนี้ทั้งหมดเป็น 2 แสนล้านบาท เลยทีเดียว..
ซึ่งดีลนี้ก็ถือว่าน่าสนใจเพราะเมื่อไม่นานมานี้ ที่ประเทศไทยก็เพิ่งมีดีลการโอนกิจการโลตัส ไปยังบริษัท Makro โดย Makro ยอมออกหุ้นใหม่ถึงเท่าตัว เพื่อให้กับเจ้าของเดิมของโลตัสที่มีมูลค่าประมาณ 2.18 แสนล้านบาท
ถ้าให้เปรียบเทียบก็คือ
Sea Limited เสียหุ้น 2% แลกกับทุน 2 แสนล้านบาท
Makro เสียหุ้น 51% แลกกับกิจการโลตัส 2.1 แสนล้านบาท
ปี 2020 Makro มีรายได้ 218,760 ล้านบาท กำไร ​​6,563 ล้านบาท
ปี 2020 Sea Limited มีรายได้ 143,292 ล้านบาท ขาดทุน 53,000 ล้านบาท
มูลค่าบริษัท Makro 270,000 ล้านบาท
มูลค่าบริษัท Sea Limited 6,058,214 ล้านบาท
จะเห็นว่าตัวเลขที่เราเห็นคือ
มูลค่าบริษัท Sea Limited เป็น 22 เท่าของ Makro
ทั้งที่ Sea Limited ก่อตั้งมาได้เพียง 12 ปี แต่ Makro ก่อตั้งมาแล้ว 33 ปี
เรียกได้ว่านักลงทุนในตอนนี้
ให้มูลค่ากับกิจการแบบใหม่แต่ยังขาดทุน มากกว่า กิจการแบบดั้งเดิมที่มีกำไร เสียอีก
แล้วพอบริษัทใหม่ใช้เครื่องมือของตลาดทุน
ก็สามารถระดมทุนได้เป็นแสนล้านบาท โดยเสียหุ้นแค่ 2% นั่นเอง..
Reference
-